**APSTIPRINĀTS**

2018. gada 26. jūnijā

Iepirkumu komisijas sēdē

(protokols Nr. 2)

Šis dokuments ir neatņemama iepirkuma „Elektroenerģijas piegāde Saulkrastu novada pašvaldības iestāžu vajadzībām” ar ID Nr. SND 2018/19 nolikuma sastāvdaļa un jāņem vērā, un attiecas uz visiem pretendentiem, kas iesniedz piedāvājumu.

***Komisija sniedz šādu skaidrojumu un veic grozījumus iepirkuma nolikumā:***

|  |  |  |
| --- | --- | --- |
|  | | |
| **N.p.k.** | | **Pretendenta jautājums** | **Iepirkuma komisijas atbilde** | |
| 1. | | Saskaņā ar MK noteikumiem Nr. 50 elektroenerģijas tirgotāja pienākums ir līdz iepriekšējā mēneša 15. datumam pirms paredzētās tirgotāja maiņas paziņot sistēmas operatoram, ka noslēgta vienošanās par elektroenerģijas tirdzniecību. Ievērojot iepriekš minēto, nepieciešams koriģēt Tehniskās specifikācijas (1. pielikums) 4. punktu. | **Grozam:**  Tehniskās specifikācijas (Nolikuma 1. pielikums) tiek izteikts šādā redakcijā”  “4. Pretendents līdz iepriekšējā mēneša 15. datumam pirms paredzētās tirgotāja maiņas paziņo sistēmas operatoram, ka noslēgta vienošanās par elektroenerģijas tirdzniecību.” | |
| 2. | | Piedāvājot fiksētu elektroenerģijas cenu visam elektroenerģijas tirdzniecības periodam, tirgotājs (Līgumā saukts "Tirgotājs") uzņemas cenu svārstību risku. Gadījumos, ja cena elektroenerģijas tirgū kāpj un tādejādi palielina Tirgotāja izmaksas noslēgtā līguma izpildei, Tirgotājs turpina piegādāt elektroenerģiju par cenu, kas noteikta līgumu noslēdzot. Ar lietotāju (līgumā saukts "Lietotājs") noslēgtā līguma izpildei tirgotājs prognozē un iepērk elektroenerģijas apjomu turpmākajiem (nākotnes) periodiem, līdz ar to rodas izmaksas, kuras nav iespējams atgūt, ja Lietotājs lauž līgumu pirms līgumā noteiktā termiņa. Tādēļ pusēm būtu nepieciešams vienoties par līguma laušanas maksu gadījumā, ja lietotājs atkāpjas no pielīgtās saistības pirkt un apmaksāt elektroenerģiju visu plānoto līguma darbības termiņu.  2.1. Pamatojoties uz iepriekš minēto, ierosinām no līguma izslēgt 9.2. punkta otro teikumu, 9.2. punktu izsakot šādā redakcijā: "Lietotājs ir tiesīgs vienpusēji atkāpties no Līguma, par to paziņojot Tirgotājam vismaz vienu mēnesi iepriekš."  2.2. Tāpat, pamatojoties uz iepriekš minēto, ierosinām līgumam pievienot 9.6. punktu, izsakot to šādā redakcijā:  "9.6. Maksa par Līguma pirmstermiņa izbeigšanu, pamatojoties uz līguma 9.2. vai 9.3. punktu, tiek noteikta izrakstītajos rēķinos norādītās maksas par elektroenerģiju 1 (viena) mēneša vidējā maksājuma apmērā, kurš sareizināts ar skaitli 1/6 (viena sestā daļa) un ar pilnu mēnešu skaitu no Līguma pirmstermiņa izbeigšanas dienas līdz elektroenerģijas tirdzniecības perioda beigām.  Maksu aprēķina sekojoši:  Maksa= Rēķ(vid.) x 1/6 x Mēn.skaits, kur:  Rēķ(vid.) - 1 (viena) mēneša vidējais maksājums par elektroenerģiju;  Mēn.skaits - pilnu mēnešu skaits no Līguma pirmstermiņa izbeigšanas dienas līdz elektroenerģijas tirdzniecības perioda beigām." | Līguma 9.2. punkts netiek grozīts  Līgums netiek papildināts ar 9.6. punktu | |
| 3. | | Lūdzam līguma 4.1.1. punktā vārdu "piegādāt" aizstāt ar vārdu "tirgot", jo AS "Latvenergo" kā elektroenerģijas tirgotājs atbilstoši elektroenerģijas tirdzniecību regulējošiem tiesību aktiem veic elektroenerģijas tirdzniecību, nevis piegādi. Par elektroenerģijas piegādi ir atbildīgs un to veic sistēmas operators. | **Grozam:**  Līguma 4.1.1. punkts tiek izteikts šādā redakcijā:  “4.1.1. tirgot Lietotājam elektroenerģiju nepārtraukti visā Līguma darbības laikā un par Līgumā noteikto cenu;” | |
| 4. | | Lūdzam izslēgt līguma 4.1.3. punktu, jo 4.1.3. punktā noteiktais ir sistēmas operatora, nevis Tirgotāja pienākums. | **Grozam:**  Līguma 4.1.3. punkts tiek izteikts šādā redakcijā:  “4.1.3. nodrošināt operatīvās sazināšanās iespējas darba dienās no plkst. 8:00 līdz 17:00 ar Tirgotāja pārstāvi, kas ir atbildīgs par nepārtrauktas un kvalitātes prasībām atbilstošas elektroenerģijas tirdzniecību.” | |
| 5. | | Lūdzam 5.2.3. punktā noteikt Lietotāja tiesības pievienot jaunu objektu līgumam vai izslēgt objektu no līguma, jo pieslēgt jaunu objektu vai atslēgt esošo ir sistēmas operatora pienākums. | **Grozam:**  Līguma 5.2.3. punkts tiek izteikts šādā redakcijā:  “5.2.3. Līgumā noteiktajā kārtībā iekļaut patērējošo objektu sarakstā jaunu objektu vai izslēgt esošu objektu no patērējošo objektu saraksta.” | |
| 6. | | Lūdzam līguma 7.2. punktā norādīt, ka Puse ir atbildīga tikai par otrai Pusei nodarītajiem tiešajiem zaudējumiem. | **Grozam:**  Līguma 7.2. punkts tiek izteikts šādā redakcijā:  “7.2. Līdzēji savstarpēji ir atbildīgi par otram Līdzējam nodarītajiem zaudējumiem, ja tie radušies viena Līdzēja vai tā darbinieku darbības vai bezdarbības rezultātā, kā arī rupjas neuzmanības vai nolaidības rezultātā.” | |